
Text rozhodnutia
Súd: Krajský súd Bratislava Spisová značka: 8Scud/13/2016 Identifikačné číslo súdneho spisu: 1016200764 Dátum vydania rozhodnutia: 25. 04. 2018 Meno a priezvisko sudcu, VSÚ: JUDr. Blanka Malichová ECLI: ECLI:SK:KSBA:2018:1016200764.2 Uznesenie Krajský súd v Bratislave v právnej veci navrhovateľa: P. Q., nar. XX.XX.XXXX, bytom Q. gärd E. XXX, XXXXX Q., Q., proti odporkyni: Sociálna poisťovňa - ústredie, so sídlom Ul. 29. augusta 8 - 10, Bratislava, o invalidný dôchodok o preskúmanie rozhodnutia správneho orgánu vo veci dôchodkového poistenia č. XXX XXX XXXX X zo dňa 02. júna 2015 v spojení s rozhodnutím zo dňa 18.mája 2016, r o z h o d o l : Súd konanie podľa ustanovenia § 250o Občianskeho súdneho poriadku z a s t a v u j e. Žiaden z účastníkov nemá právo na náhradu trov konania. o d ô v o d n e n i e : 1. Opravným prostriedkom doručeným odporkyni dňa 31.07.2015 a Krajskému súdu v Bratislave (ďalej iba „súd“) doručeným prostredníctvom odporkyne dňa 05.05.2016, navrhovateľ namietal odporkyňou zníženú mieru poklesu jeho schopnosti vykonávať zárobkovú činnosť z pôvodne určeného rozsahu 60% na 45%, konštatovaného v Lekárskej správe zo dňa 12.05.2015. 2. V zmysle uvedenej lekárskej správy odporkyňa rozhodnutím č. XXX XXX XXXX X zo dňa 16.02.2016 uvoľnila navrhovateľovi výplatu invalidného dôchodku od 12.12.2013 podľa ust. § 73, § 112 ods. 4 a 7, § 82 a § 293ce zákona č. 461/2003 Z. z. o sociálnom postení v platnom znení (ďalej iba „zákon č. 461/2003 Z.z.“). Z odôvodnenia rozhodnutia vyplýva, že posudkový lekár sociálneho poistenia Sociálnej poisťovne, pobočky Bratislava, opätovne posúdil zdravotný stav navrhovateľa a na základe výsledku posúdenia obsiahnutého v Lekárskej správe - odbornom posudku o invalidite zo dňa 10.11.2015 bol navrhovateľ naďalej uznaný invalidným, s mierou poklesu schopnosti vykonávať zárobkovú činnosť od 12.12.2013 v rozsahu 45%. 3. Po podaní opravného prostriedku navrhovateľom, bol posudkovým lekárom sociálneho poistenia Sociálnej poisťovne, ústredie opätovne posúdený jeho zdravotný stav. Výsledky uvedeného posúdenia sú obsiahnuté v Lekárskej správe zo dňa 02.05.2015, z ktorej vyplýva určenie miery poklesu schopnosti navrhovateľa vykonávať zárobkovú činnosť v rozsahu 60% s uvoľnením výplaty dôchodku od 12.12.2013 a zmena miery poklesu schopnosti navrhovateľa vykonávať zárobkovú činnosť v rozsahu 65% od 10.12.2014, čím v plnom rozsahu vyhovela odvolacej argumentácii navrhovateľa. Rozhodnutím č. XXX XXX XXXX X zo dňa 18.05.2016 odporkyňa na základe záverov uvedených v predmetnej lekárskej správe zvýšila navrhovateľovi sumu invalidného dôchodku od 10.12.2014 na 54,80 eur, od 01.01.2015 na 55,90 eur a od 01.01.2016 na sumu 56,30 eur. 4. Podľa § 491 ods. 1 Správneho súdneho poriadku č. 162/2015 Z.z. (ďalej len „S.s.p.“), ak nie je ďalej ustanovené inak, platí tento zákon aj na konania začaté podľa piatej časti Občianskeho súdneho poriadku predo dňom nadobudnutia jeho účinnosti. 5. Podľa § 491 ods. 2, druhá veta Správneho súdneho poriadku, ak sa tento zákon použije na konania začaté predo dňom nadobudnutia účinnosti tohto zákona, nemožno uplatňovať ustanovenia tohto zákona, ak by boli v neprospech žalobcu, ak je ním fyzická osoba alebo právnická osoba. 6. Podľa § 492 ods. 1 Správneho súdneho poriadku, konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. 7. Podľa § 492 ods. 2 Správneho súdneho poriadku, odvolacie konania podľa piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. 8. Podľa § 250o zák. č. 99/1963 Zb. Občiansky súdny poriadok (ďalej len „O.s.p.“) , ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. 9. Podľa ust. § 250l ods. 1 O.s.p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. 10. Podľa ods. 2 cit ust. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. 11. Podľa ustanovenia § 246c ods. 1 prvej vety O.s.p., pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. 12. Podľa ustanovenia § 146 ods. 1 písm. c/ O.s.p., žiaden z účastníkov nemá právo na náhradu trov konania podľa jeho výsledku, ak konanie bolo zastavené. 13. Krajský súd v Bratislave, so zreteľom na rozhodnutie odporkyne č. XXX XXX XXXX X zo dňa 18.05.2016 vydané v rámci autoremedúry, ktorým odporkyňa v plnom rozsahu vyhovela opravnému prostriedku navrhovateľa, a ktoré v celom rozsahu zodpovedá požiadavkám navrhovateľa vyjadreným v podanom opravnom prostriedku, konanie v zmysle ustanovenia § 250o zastavil, pričom svoj procesný postup podriadil zneniu ust. § 492 ods. 1 S.s.p a na svoje rozhodnutie aplikoval na vec vzťahujúce sa ustanovenia Občianskeho súdneho poriadku. 14. V zmysle jeho ustanovení postupoval aj pri rozhodovaní o trovách konania, a o ich náhrade rozhodol podľa ust. § 146 ods. 1 písm. c/ v spojení s § 250l ods. 2, § 246c ods. 1 veta prvá O.s.p. tak, že žiadnemu z účastníkov právo na náhradu trov konania nepriznal. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

